# RÓZSASZENTMÁRTON KÖZSÉG ÖNKORMÁNYZATA

# KÉPVISELŐ-TESTÜLETÉNEK

# 2/2011.(II. 22.) számú

# önkormányzati rendelete

# *a temetőről és a temetkezésről*

# Rózsaszentmárton Község Önkormányzatának Képviselő-testülete az elhunyt személyek emlékének méltó megőrzése és ápolása, a temetkezés közegészségügyi és kegyeleti rendeltetésének érvényesítése, valamint a temető és temetkezési kultúra fejlesztése érdekében a temetőkről és a temetkezésekről szóló 1999. évi XLIII. tv. (a to­vábbiakban: Ttv.) 41.§ (3) bekezdésében, valamint a 42. §-ban kapott felhatalmazás alapján, továbbá figyelemmel a Ttv. végrehajtására kiadott 145/1999. (X. 1.) Korm. rendeletre (a továbbiakban: Korm. rendelet), a helyi önkormányzatokról szóló 1990. LXV tv. 16. § (1) bekezdésében biztosított felhatalmazása alapján, a helyi önkormányzatokról szóló 1990. LXV tv. 8. § (1); (4) bekezdéseiben meghatározott feladatkörében eljárva a következő rendeletet alkotja:

**A rendelet hatálya**

**1.§**

1. A rendelet hatálya kiterjed a Rózsaszentmárton Község közigazgatási területén lévő köztemetőre, az ott folyó temetkezési, temető-fenntartási, sírhelyhasználati tevékenységre, valamint a temetői szolgáltatásokat igénybevevő, illetve a tevékenységeket végző természetes és jogi személyekre.
2. Rózsaszentmárton Község területén működő köztemető: a Rózsaszentmártoni Római Katolikus Egyházközség tulajdonában és megállapodás alapján Rózsaszentmárton Község Önkormányzata (a továbbiakban: Önkormányzat) kezelésében lévő római katolikus temető (Rózsaszentmárton 1172 hrsz.) (a továbbiakban: temető).
3. A községi Önkormányzat tulajdonát képezi, a köztemetőben, önálló helyrajzi szám alatt jegyzett (1172/A hrsz) urnafal építménye.

**A temető fenntartása, üzemeltetése**

**2.§**

1. Rózsaszentmárton Község Önkormányzata, mint a temető fenntartója, a temető üzemeltetéséről, a temető mindenkori üzemeltetőjével (a továbbiakban: üzemeltető) kötött kegyeleti közszolgáltatásra vonatkozó megállapodás (*1. számú függelék*) alapján gondoskodik.
2. A temető üzemeltetését a Ttv-ben, a Korm. rendeletben, valamint e rendeletben meghatározott rendelkezések szerint kell ellátni. Ennek megfelelően az üzemeltető feladatai:
3. meghatározza a temetkezési szolgáltatás, illetőleg a temetőben végzett egyéb vállalkozási tevékenységek ellátásának temetői rendjét;
4. biztosítja az eltemetés (koporsó; urnaelhelyezés) feltételeit;
5. megállapítja a temetőlátogatók kegyeletgyakorlásának feltételeit;
6. biztosítja a ravatalozó, a technikai berendezések, hűtők, valamint a temető egyéb közcélú létesítményei (infrastruktúra) karbantartását, és működteti azokat;
7. gondoskodik a temetőbe kiszállított elhunytak átvételéről, és biztosítja a temető nyitását, zárását;
8. vezeti és megőrzi a nyilvántartó könyveket;
9. A zavartalan üzemeltetés érdekében az üzemeltető feladataként:
10. tájékoztatja a temetőlátogatókat;
11. kijelöli a temetési helyeket;
12. elvégzi a temető és létesítményeinek tisztán tartását, az utak karbantartását, síkosság mentesítését és a hó eltakarítást;
13. összegyűjti és elszállítja a hulladékot;
14. gondoskodik a temető rendjének betartásáról és betartatásáról;
15. összehangolja a temetői létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíti a temetés és az urnaelhelyezés zökkenőmentes lefolytatását;
16. gondoskodik az ügyfélfogadásról.
17. Az üzemeltető éves beszámolója során köteles írásban tájékoztatást adni a képviselő-testületnek a temető fenntartásával, üzemeltetésével kapcsolatos tevékenységéről.
18. Az üzemeltető a rendeletben meghatározott díjak felülvizsgálatára minden év október 31. napjáig tehet javaslatot, amelyről a képviselő-testület soron következő ülésén dönt.

**A temető rendeltetésszerű használatához szükséges tárgyi és infrastrukturális feltételek**

**3.§**

1. A temető beépítési előírásait, bekerítésének vagy élő sövénnyel való lehatárolásának módját a helyi építési szabályzat és szabályozási terv határozza meg.
2. A temetőben a parcellákat összefogó útnak gépjárművel is járhatóknak kell lenni.
3. A vízvétel lehetőségét a temetőben biztosítani kell.
4. A temetőnek és létesítményeinek alkalmasnak kell lenni a temetési tevékenység lebonyolítására. Az üzemeltető köteles gondoskodni a ravatalozó és hűtőberendezés megfelelő üzemképes állapotban tartásáról.
5. A temető és a temetkezési emlékhely építményei, közművei, egyéb infrastrukturális létesítményei építéséhez, létesítéséhez, bővítéséhez, továbbá a kegyeleti emlékhely létesítéséhez külön jogszabályban előírtak szerint – a tulajdonos hozzájárulásával – engedélyt kell kérni.

**A temető használatának és igénybevételének szabályai**

**4.§**

1. Az üzemeltető köteles az elhunyt személyére, vallási, illetőleg lelkiismereti meggyőződésére, valamely faji csoporthoz tartozására, nemzeti-etnikai hovatartozására, a halál okára vagy bármely más megkülönböztetésre tekintet nélkül lehetővé tenni a halottak eltemetését.
2. A temetés módja lehet egyházi és világi. A világi temetés szertartásrendjét az eltemettetők határozzák meg. Az egyházi temetés az egyházak hitéleti tevékenységének, vallási szokásaiknak tiszteletben tartásával történik.
3. A temetkezési szolgáltató köteles a temetések időpontját az üzemeltetőnek a temetés előtt legalább 2 munkanappal korábban bejelenteni.

**5.§**

1. A temetőben csak a megjelölt nyitvatartási időben lehet tartózkodni. A temető nyitvatartási ideje:
   * 1. November 3. napjától – március 31. napjáig: 7:00-18:00
     2. Április 1. napjától – november 2. napjáig: 7:00 – 21:00
     3. Nagyobb ünnepeken (mindenszentek, karácsony, húsvét) a hozzátartozók kegyeleti látogatásának lehetővé tétele érdekében a temető korlátlanul nyitva tart.
2. A temetőben mindenki a hely jellegének megfelelő magatartást köteles tanúsítani. Tilos minden olyan magatartás vagy tevékenység, amely a kegyeleti érzést sértheti.
3. 12 éven aluli gyermek felügyelet nélkül nem tartózkodhat a temetőben.
4. A temetőbe állatot bevinni, beengedni – a vakvezető, és a mozgáskorlátozott személyt segítő kutya kivételével – tilos.
5. A temetőbe gépjárművel behajtani, közlekedni csak az üzemeltető engedélyével szabad. A temetések ideje alatt a gépjárműforgalom tilos!
6. A temető épületeit, kerítését, a sírokat, síremlékeket, egyéb tárgyakat a sírokra ültetett növényzetet megrongálni, beszennyezni, továbbá a sírok díszítésére szolgáló tárgyakat elvinni tilos.
7. A temetőben tűzveszélyes tevékenységet végezni csak a tűzvédelmi előírások betartásával szabad. Avart, elszáradt koszorút és virágmaradványt elégetni tilos!
8. A temetőben keletkezett hulladékot az üzemeltető által kijelölt tároló helyre kell szállítani. A hulladék rendszeres gyűjtéséről, elhelyezéséről és kezeléséről az üzemeltető gondoskodik.
9. Az üzemeltető a temető rendjéről és nyitvatartási idejéről a temető bejáratánál tájékoztatót függeszt ki.

**Temetési helyek**

**6.§**

1. A temető az azt kettéosztó út tekintetében, a temető bejáratától befelé haladásnak megfelelően „Jobb” és „Bal” oldali sírhelytáblákra (parcellákra) oszlik. Az egyes oldalakon belül, tagozódás tekintetében az oldalak, sírhelytáblákra tagozódnak (parcella; jelölése az abc betűinek sorrendjében nagybetűvel történik), a sírhelytáblákat pedig sorokra (jelölése római számokkal történik) kell osztani. A sorokban a temetési helyeket (jelölése arab számokkal történik) a temető üzemeltetője jelöli ki. Az újabb sírhelyek kijelölése folytatólagosan történik, a már megkezdett sorokat tovább kell folytatni, addig új sor megkezdése nem lehetséges.
2. Az urnafülkék vonatkozásában a helyek megváltása csak sorrendben történhet. Új urnafalat megnyitni csak az előző urnafal megtelte után szabad. Az urnafülkékben maximum egy db. urna helyezhető el.
3. A sírhelytáblákat (parcella), a sorokat és a temetési helyeket számozni kell. A temetési helyek nyilvántartással való azonosíthatóságát biztosítani kell.
4. Az üzemeltető a temetőről térképet (vázrajzot), a temetési helyekről nyilvántartást (Sírok Nyilvántartásba Vétele; Temető Nyilvántartó Könyv) készít, amelyet naprakészen vezet. Az üzemeltető a temető részletes térképét a temető bejáratánál kifüggeszti és a változásokkal évenként kiegészíti.
5. A sírhelytáblát a folyamatos temetésre elő kell készíteni.
6. A megtelt sírhelytáblákat az utolsó temetés napjával le kell zárni. Ezt követően lezárt sírhelytábla temetési helyre urna elhelyezhető, koporsós temetés csak kettős sírhelybe, vagy annak lehetősége esetén rátemetéssel történhet egyes, vagy kettős sírhelybe.

**A temetési helyek méretei**

**7.§**

1. Koporsós temetés esetén a temetési hely lehet egyes sírhely, kettős sírhely, sírbolt (kripta).
2. Hamvasztásos temetés esetén az urnába helyezett hamvak temetési helye lehet urnafülke, urnasírhely. Az urna koporsós temetési helyre rátemethető.
3. A temetési helyek szélességi és hosszúsági méretei:
   1. egyes sírhely: 120 x 240 cm, mélysége 200 cm
   2. kettős sírhely: 240 x 240 cm, mélysége 200 cm
   3. „előregyártott betonelemes” sírbolt (kripta): 2 személyes: 90 x 210 cm, 4 személyes: 180 x 210cm,
   4. „falazott” sírbolt (kripta): 2 személyes: 120 x 240 cm, 4 személyes 200 x 240 cm,
   5. „urnafalban”az urnafülke befogadó belső mérete legalább 30 x 30 x 30 cm, külső, homlokzati mérete legfeljebb: 40 x 40 cm
   6. urna sírhely: 120 x 240 cm,
4. A sírgödör mélysége 200 cm, koporsós rátemetés esetén a sírgödröt úgy kell mélyíteni, hogy a felülre kerülő koporsó aljzata legalább 160 cm mélyre kerüljön.
5. Újonnan kialakítandó sírhelytáblák (parcellák) között legalább 3 méter széles utat kell hagyni.
6. A sírhelyek alépítményei között – közlekedési útnak – egységesen 60 cm távolságot kell hagyni.

**Sírbolt (kripta)**

**8.§**

1. A sírbolt (kripta) legalább kettő koporsó elhelyezését biztosító terepszint alatti és feletti, illetve kizárólag terepszint feletti építményrészből álló temetési hely.
2. Sírbolt (kripta) építéséhez szükséges a tulajdonos hozzájárulása, valamint az üzemeltetőnek az építési munkák megkezdése előtt a vonatkozó építési engedély bemutatása.
3. Sírbolt (kripta) felett rendelkezőnek az a személy tekinthető, aki a megállapított sírbolthely díját megfizette és rendelkezői minőségét bejegyeztette. A rendelkező halála után az új jogosult nevét kell a könyvbe bejegyezni.

**Rátemetés**

**9. §**

1. Felnőtt egyes sírhelyre a sír – szükség esetén történő –mélyítése után még egy felnőtt koporsó, valamint maximum kettő db. urna helyezhető el, az elhelyezésre a sírhely területegységében van lehetőség.
2. A kettős sírhely egy-egy részébe az (1) bekezdésben meghatározottak szerint történhet rátemetés.
3. Nem minősül sírnyitásnak a koporsós temetésre használt temetési helynek urna elhelyezése céljából történő megbontása.
4. A koporsós temetésre használt temetési helynek urna elhelyezése céljából történő megbontása nem igényli a területileg illetékes Népegészségügyi Szakigazgatási Szerv engedélyét.
5. A koporsós temetésre használt temetési helyben a hamvakat tároló urnát úgy kell elhelyezni, hogy az urna talpmélysége a talaj szintjétől legalább 0,5 méter mélységbe kerüljön.
6. A koporsós temetésre használt temetési helyen urna elhelyezését a temető üzemeltetőjének előzetes hozzájárulásával lehet elvégezni. Az elhelyezés szándékát előzetesen kell jelezni a temető üzemeltetője felé, az elhelyezést kérőnek. Az elhelyezésről a temető üzemeltetője nyilvántartást vezet.
7. A koporsós temetésre használt temetési helyben az üzemeltető előzetes engedélye és annak nyilvántartásba vétele nélkül elhunyt személy hamvainak tárolására szolgáló urnát elhelyezni TILOS!
8. Rátemetésnél az urna a koporsós temetési hely használati idejét nem hosszabbítja meg.

**A síremlék**

**10. §**

1. Sírhelyek fölé sírjel, síremlék, fejfa (a továbbiakban: síremlék) állítható, amely nem terjedhet túl a megkezdett parcellában lévő sírkeret és a 7. §-ban meghatározott méreteken.
2. A síremlékek magassága nem haladhatja meg a csatlakozó terepszinttől mért 150 cm-t, kopjafa magassága maximum 220 cm lehet.
3. A sírkövek alá helyszíni beton alapozás, vagy előre gyártott elemekből készített alapozás helyezhető, amelynek mérete nem terjedhet túl a megkezdett parcellában lévő sírkeret és a 7. §-ban meghatározott méreteken.
4. A beton alapozás mellé bontható térkő, zúzalék helyezhető el, a szomszédos síremlékek közötti terület feléig terjedően. Egyéb esetekben a szomszédos sírhelyek felett rendelkezni jogosultak írásbeli hozzájárulása szükséges.
5. A síremlékek építésével, bontásával keletkező építési törmelék, hulladék elszállítása a munka befejezésével egyidejűleg az építtető feladata. A törmelékeket a síremlékbe visszahelyezni tilos.
6. A síremléket felállítani, felújítani, átépíteni, lebontani, elvinni bejelentés alapján a vállalkozó által készített nyilatkozattal lehet, amelyben szerepelnek a megbízó, az elhunyt, valamint a vállalkozó adatai, a síremlék méretei, a készítés időpontja.

**A temetési helyek használati ideje, a használati díjak**

**11. §**

1. A temetési helyeket az eltemettetést végző(k)nek meg kell váltaniuk (egyszeri megváltás) és ezzel a temetési hely felett rendelkezési jogosultságot szereznek. A rendelkezési jogosultság kezdő napja a megváltás napja.
2. A temetési helyek megváltásáért díjat kell fizetni, amelyet e rendelet *1. számú melléklete* tartalmaz. A megváltási díjakat a temettetőnek előre kell megfizetni.
3. A temetési hely feletti rendelkezési jog időtartama (használati, nyugvási idő):
4. egyes sírhely esetén 25 év,
5. kettős sírhely esetén az utolsó koporsós betemetés napjától számított 25 év,
6. előregyártott betonelemes kripta esetén 60 év,
7. falazott kripta esetén 60 év,
8. urnafülke esetén 10 év,
9. urnasírhely esetén 10 év.
10. rátemetés esetén az utolsó koporsós temetés napjától számított 25 év.
11. A koporsós temetésre használt temetési helyben az urnának, rátemetéssel történő elhelyezése, a temető fenntartója felé, anyagi kötelezettség (sírhelymegváltás) vonatkozásában ingyenes. Az urnahely és az urna sírban történő elhelyezésének anyagi, helymegváltási vonatkozásairól e rendelet *2. számú melléklete* rendelkezik. Urnás rátemetés semmilyen esetben nem hosszabbítja meg a lejárati időt.
12. A rendelkezési jog a (3) bekezdés szerinti időtartammal meghosszabbítható (újraváltható) akkor, ha a temető vagy sírhelytábla nem kerül lezárásra vagy átrendezésre.
13. Egyes sírhely esetén a rátemetés díja a mindenkori egyes sírhely, kettős sírhely esetén a rátemetés díja a mindenkori kettős sírhely díja azzal, hogy az előző megváltás igazolt díja időarányosan beszámításra kerül az előzőekben eltemetettek tekintetében. Egyes, vagy kettős rátemetett sírhely nyugvási idejének lejártát követően a sírhely újra megváltása csak abban az esetben lehetséges, amennyiben a sírban nyugvó mindkét, vagy mind a négy elhunyt részére a nyugvási idő meghosszabbítása megtörténik az újraváltáskor.
14. Amennyiben a használati idő lejár, az üzemeltető hirdetményben köteles a hozzátartozók figyelmét a lejárat előtt 6 hónappal felhívni (kifüggesztéssel a temető hirdető tábláján). Ha a használat idejét a hozzátartozók nem hosszabbítják meg, az üzemeltető a használati idő lejártát követő 6 hónappal a sírhelyet újra értékesítheti.
15. Ha a használati idő lejártát követően kerül sor az újra megváltásra, akkor a köztes idő az újraváltás időtartamába beszámításra kerül.
16. Ha a temetési hely felett rendelkezni jogosult bejelenti, hogy a holttestet más temetési helyen kívánja eltemetni, úgy a megváltási díj semmilyen mértékben nem jár vissza a rendelkezni jogosult részére. Ebben az esetben a sírhely a kihantolást és elszállítást követően újra értékesíthető.
17. A temetkezési helyek használatának jogát magánszemélyek között átruházni nem lehet, de a

sírhely újra megváltó hozzátartozó használati jogot szerez.

1. Megszűnik a rendelkezési jog gyakorlása, ha
   * 1. a használati idő meghosszabbítás hiányában lejár,
     2. a temetési hely megszűnik,
     3. a holttest új temetési helyre történő áthelyezésével (áttemetés),
     4. a holttestet elhamvasztják, kivéve azt az esetet, ha az urnát ugyanarra a temetési helyre rátemetéssel visszahelyezik.
2. Az elhunytat – ha az eltemettetőnek nincs a temetőben meglevő temetési hely felett rendelkezési joga – az elhalálozás ideje szerinti sorrendben következő temetési helyre kell temetni.

**Temetői munkák, építési szabályok, sírgondozás**

**12. §**

1. A temetőben végzendő minden munkát – kivéve a sírok gondozását – be kell jelenteni az üzemeltetőnek.

Általános építési szabályok:

1. Sírbolt (kripta), urnafülke a temetőn belül kijelölt területen, a külön jogszabályban meghatározott esetekben és módon, építési engedéllyel építhető – az építési munkákról az üzemeltető nyilvántartást vezet.
2. Ülőhely, pad, egyéb nem kegyeleti célú tárgy elhelyezése, csak az üzemeltető előzetes engedélyével lehetséges.
3. A temetkezési hely műszaki állapotának nagymértékű megrongálódása esetén a helyreállítás a rendelkezni jogosult kötelezettsége. Ezen kötelezettség elmulasztásakor az üzemeltető jelzése alapján a jegyző a kötelezettet felszólíthatja, majd a veszélyelhárítás végett elrendelheti a síremlék, sírbolt eltávolítását a jogosult költségén.
4. A temetőben végzendő építési munka időpontjának előzetes (legalább 3 munkanappal korábbi) bejelentése az üzemeltető felé kötelező, aki a tervezett építési munkáról nyilvántartást vezet.
5. Az építéshez szükséges építőanyag beszállításához, az építési és bontási munkák elvégzéséhez az üzemeltető előzetes írásbeli engedélye szükséges.
6. Az építéskor keletkezett hulladékot, törmeléket a keletkezéstől számított 3 naptári napon belül az építőnek el kell szállítania. Amennyiben e kötelezettségének nem tesz eleget, az elszállításról a felszólítást követő egy napon belül az üzemeltető a kötelezett terhére gondoskodik. A kibontott sírköveket a temető területéről el kell szállítani, kivéve, ha ennek elhelyezésére az üzemeltető az erre kijelölt helyen engedélyt adott az építtetőnek.
7. Az építéshez szükséges ömlesztett anyagot (pl. beton) csak vaslemezen lehet elkészíteni, a maradékot a temetőből, a munka végeztével azonnal el kell szállítani.
8. A hantolt sír gondozása, vagy gondoztatása kizárólag a hozzátartozó feladata.
9. A hantolt sírokra növényzet ültethető, de a sírhely méretét túlnövő, kifejlett korukban nagyméretű fák, cserjék, ültetése tilos.
10. A rossz helyre ültetett növényekben, valamint a sírokon kinőtt gyomnövények kaszálása során bekövetkezett károkért az üzemeltető nem tartozik felelősséggel.
11. Fát, cserjét a sírhelyen kívüli területre csak a temető üzemeltetője vagy általa megbízott személy vagy szervezet ültethet.
12. A temetőben az egyes temetési helyek bekerítése tilos!

#### Temető fenntartási hozzájárulás díja

**13. §**

1. A temetőben vállalkozásszerűen munkát végző (kőfaragó, sírgondozást végző, temetői szolgáltatást végző stb.) a temető használata után a*2. számú melléklet* szerintitemető fenntartási hozzájárulást köteles fizetni a temető üzemeltetőjének.
2. A temetőben vállalkozási tevékenység csak munkanapokon 7:00-15:30-ig végezhető, kivéve a halott szállítással összefüggő szolgáltatást. A munkavégzést, annak időpontját és körülményeit az üzemeltető részére a munkavégzés megkezdése napján be kell jelenteni.

**A temetkezési szolgáltatások feltételei,**

**a létesítményeknek, szolgáltatásoknak a vállalkozók általi igénybevételi díja**

**14. §**

1. A köztemetőben temetkezési szolgáltatást a jogszabályokban előírt engedéllyel rendelkező vállalkozók végezhetnek.
2. A temetkezési szolgáltatók kötelesek a hely jellegének megfelelő viseletben, a szertartások és búcsúztatások rendjének tiszteletben tartásával végezni munkájukat.
3. A temetkezési szolgáltató a temető létesítményeit (ravatalozó, hűtő, közmű, szeméttároló stb.) e rendelet *3. számú**mellékletben* meghatározott szolgáltatási díj ellenében veheti igénybe, melyet az üzemeltető részére köteles megfizetni.
4. Az igényeket az üzemeltető felé kell bejelenteni, a ravatalozó használata esetén az igénybevételt megelőző legalább egy munkanappal. A ravatalozót a temetés után az átvett állapotnak megfelelően kell átadni az üzemeltetőnek.
5. Az üzemeltető az igényekről nyilvántartást vezet.
6. Az üzemeltető a létesítmény átadását az igénylőtől - a más vállalkozó részéről történő korábbi lefoglalás esetét kivéve - nem tagadhatja meg.
7. Amennyiben a temetkezési szolgáltató az (3) bekezdésben foglalt befizetési kötelezettségének nem tesz eleget, a temetői létesítményt nem veheti igénybe.

**Szabálysértési rendelkezések**

**15. §**

1. Amennyiben bűncselekményt vagy más szabálysértést nem valósít meg, úgy „Temetői szabálysértés”-t követ el, és ötvenezer forintig terjedő pénzbírsággal sújtható, aki
2. a temető rendjét megszegi, a temetőbe állatot hajt, vezet, vagy enged be, kivéve a vakvezető kutyát; gépjárművel behajt; (5.§ (1)- (5))
3. a tűzvédelmi előírások betartása nélkül tűzveszélyes tevékenységet végez; (5.§ (7))
4. a temetőben keletkezett hulladékot nem a kijelölt tároló helyre teszi; (5.§ (8))
5. a megengedettnél nagyobb méretű síremléket, illetve nem megfelelő alapozású síremléket állít; (10.§ (1)- (5))
6. síremléket bejelentés nélkül felállít, felújít, átépít, lebont, elvisz, illetve nem gondoskodik az építési törmelék, hulladék elszállításáról; (10.§ (6))
7. bejelentés nélkül végez munkát; (12.§ (1))
8. sírokra nagyméretű növényzetet ültet, sírhelyen kívül növényzetet telepít (12.§(3)-(6));
9. a temetőben engedély, illetve hozzájárulás nélkül sírhely létesítési, megszüntetési vagy sírfelnyitási tevékenységet végez;
10. a temetőben a síremlék, mint építmény veszélyeztetésére alkalmas erős gyökérzetű növényt ültet;
11. a sírhelyen, vagy mellette olyan növényzetet enged (hagy) megnőni, elterjedni, amely akadályozza a sírok közötti közlekedést, lehetőséget ad nemkívánatos növény (gyom) elterjedésére;
12. a sírhely körül kerítést épít, vagy annak környékét felássa;
13. sírhely feltöltését a temető más részéről származó földdel végzi.

(2) Az (1) bekezdésben meghatározott szabálysértések miatt az eljárás a jegyző hatáskörébe tartozik.

**Hatályba léptető rendelkezések**

**16. §**

1. Jelen rendelet kihirdetése napján lép hatályba. Ezzel egyidejűleg hatályát veszti Rózsaszentmárton Község Önkormányzatának a temetőről és temetkezésről 6/2002.(II.27.) számú rendelete és az azt módosító 13/2004. (IV.26.), a 16/2005.(XII.15.) a 14/2006. (XII.11.), a 2/2008. (IV.14.) és a 12/2009. (IX.14.) számú Önk. rendeletek.
2. A rendeletben nem szabályozott kérdések tekintetében a temetőkről és a temetkezésekről szóló 1999. évi XLIII. tv., valamint a Ttv. végrehajtására kiadott 145/1999. (X. 1.) Korm. Rendeletben meghatározottak tartalmaznak iránymutatást.
3. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének való megfelelést szolgálja.

**Sipos Jánosné Laskai István**

**polgármester jegyző**

**Kihirdetve: Rózsaszentmárton, 2011. március 01.**

**Laskai István**

**jegyző**

1. számú melléklet a *2/2011. (II. 28.)* számú önkormányzati rendelethez

**Temetési helyek megváltási díjai**

|  |  |  |  |  |  |
| --- | --- | --- | --- | --- | --- |
| **Sírhely megnevezés** | | **Használati idő** | **Első megváltás** | **Újra megváltás** | **Sírhely mérete** |
| **Használati díj** | **Használati díj** | A 7. § 3(bek.) alapján |
| Vhr. 11§ (1) | | év | (Ft)+ÁFA | (Ft)+ÁFA | cm |
| *a.* | Egyes sírhely: | 25 | 10.000 Ft | 10.000 Ft | 120 x 240 cm |
| *b.* | Kettős sírhely: | 25 | 20.000 Ft | 20.000 Ft | 240 x 240 cm |
| ***c.*** | E.gy. beton.e.kripta:  2 személyes  4 személyes | 60  60 | 25.000 Ft  50.000 Ft | 25.000 Ft  50.000 Ft | 90 x 210 cm  180 x 210 cm |
| ***d.*** | Falazott kripta:  2 személyes    4 személyes | 60  60 | 35.000 Ft  70.000 Ft | 35.000 Ft  70.000 Ft | 120 x 240 cm  200 x 240 cm |
| ***e.*** | Meglévő urnafülke: | 10 | 10.000 Ft | 10.000 Ft | 30 x 30 x 30 cm |
| ***f.*** | Urna sírhely: | 10 | 10.000 Ft | 10.000 Ft | 120 x 240 cm |

**Rátemetés díjai:**

|  |  |  |
| --- | --- | --- |
|  | **Megnevezés** | **Rátemetési díj** |
| a. | Koporsós rátemetés / egyes sírhely esetén  Koporsós rátemetés/ kettes sírhely esetén | 10.000 Ft + áfa  20.000 Ft + áfa |
| b. | Urnás rátemetés koporsós sírhely tekintetében | ingyenes |

2*. számú melléklet a 2/2011. (II. 28.) számú önkormányzati rendelethez*

**A temetőben vállalkozásszerűen munkát végzők által fizetendő**

**temető-fenntartási hozzájárulás**

|  |
| --- |
| Sírkő bontás, állítás, átdolgozás, tisztítás esetén: |
| (vállalkozók és kőfaragó kisiparosok részére): 2.200,-Ft+áfa / síremlék |

*3. számú melléklet a 2/2011. (II. 28.) számú önkormányzati rendelethez*

**A temetkezési szolgáltatók által a temetői létesítmények igénybevételéért fizetendő díjak**

|  |
| --- |
| 1. Ravatalozó használati díja: 10.000,- Ft + áfa / alkalom |
| 2. Halotthűtők igénybevételi díja: 1.000- Ft + áfa/nap  (elhelyezéstől elszállításig, ill. eltemetésig személyenként, minden megkezdett nap egész napnak számít) |

1. számú függelék

Kegyeleti Közszolgáltatási Szerződés

A rendelettervezet indokolása:

Tekintettel a helyi szabályozási gyakorlatra, illetve a döntéshozó hosszú távú szándékára jelen rendeletben meghatározottak hivatottak megfelelni egyrészt a község lakosságának elvárásainak, másrészt kifejezésre jut annak szándéka, miszerint a feladat ellátása, egy önkormányzaton kívüli üzemeltető feladatellátásának eredményeképpen valósul meg.

A terjedelem és a részletesség tekintetében nem lehet eltekinteni annak szükségességétől, miszerint olyan szabályozási közeget teremtsen a döntéshozó, mely segítséget nyújt a napi szintű üzemeltetési feladatok ellátásához. Ennek megfelelően olyan részletezettséggel történt az előkészítése a rendeletnek, mely a tipikusan implikálódó élethelyzetek tekintetében napi szintű jogi útmutatást képes nyújtani, mind az üzemeltetői feladatokat ellátó, mind pedig az ügyfél részére, biztosítva ezzel a kegyeleti jog gyakorlásának zökkenőmentességét.