A Rózsaszentmártoni Önkormányzat 14/2004.(IV.26.) rendelete a települési szilárd hulladékkal kapcsolatos közszolgáltatásról egységes szerkezetben a módosításáról szóló 17/2005.(XII.15.)1 a 19/2006.(XII.11.) 2 a 17/2007.(XII.10.) 3 a 9/2008.(XII.15.) 4, a 10/2009.(V.18.) 5 a 19/2009.(XII.14.) 6 a 13/2010.(XII.13.) 7 rendelettel a 11/2011.(XI.28.) 8 és a 5/2012.(I.30.) 9 rendelettel

A Rózsaszentmártoni Önkormányzat a hulladékgazdálkodásról szóló 2000. évi XLIII. Tv. (továbbiakban: Hgt.) 23 §-ában kapott felhatalmazás alapján az alábbi rendeletet alkotja:

**I. Fejezet**

**Általános rendelkezések**

**A rendelet hatálya**

**1.§**

(1)A rendelet területi hatálya Rózsaszentmárton község közigazgatási

területére terjed ki.

* 1. A rendelet személyi hatálya kiterjed Rózsaszentmárton község közigazgatási területén belül valamennyi ingatlan tulajdonosára, kezelőjére illetve használójára, függetlenül attól, hogy természetes vagy jogi személy, illetőleg jogi személyiséggel nem rendelkező szervezet.
  2. Nem terjed ki a rendelet hatálya a veszélyes hulladékokra, valamint a települési folyékony hulladékra és a velük összefüggő tevékenységre.

# Hulladékkezelési közszolgáltatás

**2.§**

1. Rózsaszentmárton Önkormányzata (a továbbiakban: Önkormányzat) a jelen rendeletben foglaltak szerint hulladékkezelési közszolgáltatást (a továbbiakban: közszolgáltatás) szervez és tart fenn.
2. A közszolgáltatás kiterjed a települési szilárd hulladék rendszeres gyűjtésére, elszállítására, ártalmatlanítására és kezelésére.

**1. Módosította: 17/2005.(XII.15.) rendelet. Hatályos: 2006. január 01.**

**2. Módosította: 19/2006.(XII.11) rendelet. Hatályos: 2007. január 01.**

**3. Módosította: 17/2007.(XII.10) rendelet. Hatályos: 2008. január 01.**

**4. Módosította: 9/2008.(XII.15) rendelet. Hatályon kívül helyezve:2010. január 01.**

**5. Módosította: 10/2009.(V.18.) rendelet. Hatályos: 2009. május 18.**

**6. Módosította: 19/2009.(XII.14.) rendelet. Hatályos: 2010. január 01.**

**7. Módosította: 13/2010.(XII.13.) rendelet. Hatályos: 2011. január 01.**

**8. Módosította: 11/2011.(XI.28.) rendelet. Hatályos: 2012. január 01.**

**9.Módosította: 5/2012.(I.30.) rendelet. Hatályos: 2012. január 01.**

-2-

(3)**1 2**A település közigazgatási területén a települési szilárd hulladékkal

kapcsolatos kötelező helyi közszolgáltatás teljesítésére jogosult,

illetőleg kötelezett közszolgáltató az önkormányzattal kötött

közszolgáltatási szerződés alapján 2007. január 01-től az A.S.A.

Magyarország Környezetvédelem és Hulladékgazdálkodás Kft.

(székhelye: 2360. Gyál, Kőrösi út 53. (továbbiakban: Vállalkozó).

(4) A szolgáltatás ellátására vonatkozó részletes szabályokat az

önkormányzat és a szolgáltató által kötött szerződés rögzíti.

# Értelmező rendelkezések

**3.§**

E rendelet alkalmazásában:

1. Települési szilárd hulladék: a háztartásokból származó, jogszabályi

előírásoknak megfelelő zárt rendszerű célgéppel szállítható szilárd hulladék. (pl. a konyhai hulladék, papír, üveg, csomagolóeszköz, háztartási edény, kézi eszköz, rongy, söpredék, salak, hamu, korom, kerti és járdatakarítási hulladék, kisebb mennyiségű falomb, nyesedék, karácsonyfa valamint a lakóházban folytatott vállalkozás gyakorlásából keletkezett nem veszélyes hulladék, illetőleg a háztartási hulladékhoz hasonló jellegű és összetételű, azzal együtt kezelhető más hulladék).

2. Lomtalanítás alá tartozó háztartási szilárd hulladék: az az alkalmilag

képződött vagy felhalmozódott háztartási szilárd hulladék, amely a

közszolgáltatást végző Szolgáltató által rendszeresített gyűjtő edényzetben mérete vagy mennyisége miatt nem helyezhető el, amelynek elszállításáról és ártalmatlanításáról a Szolgáltató gondoskodik.

3. Egyéb települési szilárd hulladék: a gazdasági vállalkozásoknál keletkező,

háztartási hulladékhoz hasonló jellegű és összetételű, veszélyesnek nem

minősülő hulladék.

**1.Módosította: 17/2005.(XII.15.) rendelet. Hatályos: 2006. január 1.**

**2.Módosította: 19/2006.(XII.11.) rendelet. Hatályos: 2007. január 01.**

-3-

4. Ingatlantulajdonos: az a természetes vagy jogi személy, illetve jogi

személyiséggel nem rendelkező szervezet, akinek, illetőleg amelynek a

tulajdonában, birtokában, vagy használatában lévő ingatlanán települési

szilárd hulladék keletkezik.

5.Hulladékkezelő telep: a települési hulladék begyűjtésére, átvételére és az

egyes hulladékfajták további tárolására, átrakására, előkezelésére, hasznosítására vagy ártalmatlanítására szolgáló telephely (213/2001.(XI.14.) Korm. Rendelet 3. § e) pontja).

6.Szolgáltató: a település közigazgatási területén a települési szilárd hulladékkal

kapcsolatos helyi közszolgáltatás ellátására az e rendelet szerint kizárólagosan feljogosított hulladékkezelő.

7.Közszolgáltatási díj: az ingatlantulajdonos által a közszolgáltatás

igénybevételéért a szolgáltatónak fizetendő, az e rendeletben meghatározott

díjfizetési időszakra vonatkozóan megállapított díj, amely tartalmazza a települési szilárd hulladék kijelölt ártalmatlanító helyen történő elhelyezésének díjhányadát is.

# Fejezet

**A települési szilárd hulladékkal kapcsolatos hulladékkezelési közszolgáltatás**

**A közszolgáltatás igénybevételének módja és feltételei**

1. **§**

(1) Az ingatlan- beleértve a nem lakás céljáró szolgáló helyiség – tulajdonosa,

kezelője, birtokosa vagy használója ( továbbiakban: ingatlantulajdonos) köteles a Szolgáltató által nyújtott közszolgáltatást igénybe venni.

(2) A közszolgáltatás körében az ingatlantulajdonos és Szolgáltató közötti

jogviszony írásbeli szerződéssel jön létre.

(3)A szerződés határozott időre, legfeljebb a Szolgáltató közszolgáltatási

szerződésének időtartamára köthető. A szerződés létrejöttének és

fennállásának tényét, továbbá a közszolgáltatási díj befizetésének tényét a

szolgáltatást igénybevevő részére átadott öntapadós matrica igazolja, melyet a

hulladékgyűjtő edényeken kell elhelyezni.

-4-

* 1. A szerződésben meg kell jelölni:
     1. a közszolgáltatás igénybevételének kezdő napját,
     2. a teljesítés helyét,
     3. a gyűjtőedény űrtartalmát és darabszámát.
  2. A szerződésben rendelkezni kell továbbá:
     1. a közszolgáltatási díjról,
     2. a közszolgáltatási díj megfizetésének módjáról
     3. a közszolgáltatás mértékét meghaladó, a Megrendelő igényei szerinti esetleges többletszolgáltatásról és annak díjáról,
     4. az irányadó jogszabályok meghatározásáról.

5.§

(1)1A Szolgáltató a hulladék elszállítását az Önkormányzattal kötött szerződés szerinti gyakorisággal – hetente, minden kedden 14.00 órától 18.00 óráig – végzi. A szállítási útvonalba e napon a település összes belterületi utcája beletartozik.”

(2) Ha a közszolgáltató által megállapított rendszeres szállítási nap ünnep- vagy munkaszüneti napra esik, és az önkormányzat és a szállító másban nem állapodnak meg, a hulladékot a következő munkanapon kell elszállítani vagy a lakosság előzetes értesítése mellett a szolgáltató által megjelölt időpontban.

6.§

(1)Az ingatlantulajdonos a települési szilárd hulladék gyűjtésére illetve elszállítására a szolgáltató szállítóeszközéhez rendszeresített gyűjtőedényt valamint – a gyűjtőedényzet űrtartalmát meghaladó mennyiségű alkalmi hulladék gyűjtésére – a Szolgáltató által rendelkezésre bocsátott és azonosító jellel ellátott 60 literes műanyag zsákot köteles igénybe venni.

**1.Módosította: 10/2009.(V.18.) rendelet. Hatályos: 2009. május 18.**

- 5 -

1. Gyűjtőedényként 50-,110,-120,-240 literes szabvány edényt lehet használni, melynek beszerzése az ingatlantulajdonos kötelessége.

(2) 50 literes gyűjtőedényt kizárólag az egyedülálló ingatlantulajdonosok

használhatnak.

(3) Minden ingatlantulajdonos köteles legalább 1 edényben gyűjteni és

hetente elszállítatni a hulladékot.

(4) Amennyiben az ingatlanonként rendszeresített edényekben elhelyezhető

mennyiségtől – alkalmanként – több hulladék képződik, azt a szállító csak

az általa forgalmazott zsákban köteles átvenni és elszállítani.

(5) A gyűjtőedények ingatlanonkénti számát, méretét a Szolgáltató tartja

nyilván.

(6) A gyűjtőedények méretének és számának meghatározásakor két ürítés

közötti időszakra ingatlanonként legkevesebb 4 li/fő/nap

hulladékmennyiséget kell figyelembe venni.

**Az ingatlantulajdonos jogai és kötelezettségei**

**7.§**

(1) Az ingatlantulajdonos köteles az ingatlanán keletkező vagy birtokába

került települési szilárd hulladékot az e rendeletben meghatározott módon vagy helyen gyűjteni, továbbá hasznosításáról vagy ártalmatlanításáról gondoskodni.

E kötelezettség teljesítése során az ingatlantulajdonos köteles:

a) az ingatlanán keletkező hulladék mennyiségét alacsony szinten tartani,

- 6 -

b) A települési szilárd hulladékot – különös tekintettel a

hulladék további kezelésére – az elszállításra való átvételig

gyűjteni illetve tárolni, ennek során megfelelő

gondossággal eljárni annak érdekében, hogy a hulladék

mások életét, testi épségét, egészségét ne veszélyeztesse, a

természetes és épített környezetet ne szennyezze, a növény-

és állatvilágot ne károsítsa,

c) az ingatlanán keletkező települési szilárd hulladék kezelésére

az önkormányzat által szervezett közszolgáltatást igénybe

venni, illetve a hulladékot a begyűjtésre e rendeletben

feljogosított Szolgáltatónak átadni és a közszolgáltatási díjat megfizetni.

(2) Ha az ingatlantulajdonos a tulajdonváltozás során vagy egyéb ok

folytán a közszolgáltatás igénybe vételére kötelezetté válik, köteles

ezt a tény keletkezését követő 30 napon belül írásban bejelenteni a

Szolgáltatónak.

(3) Az az ingatlantulajdonos, akinek ingatlanán települési szilárd

hulladék keletkezik, de az ingatlana egyébként gazdálkodó

szervezet cégnyilvántartásba bejegyzett székhelyül, telephelyül,

vagy fióktelepül szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett nem települési szilárd hulladéktól elkülönítetten gyűjteni, és arra közszolgáltatást igénybe venni feltéve, hogy a települési szilárd hulladék kezeléséről a Hgt. 21. §-ának (2) bekezdése szerint nem gondoskodott. Nem terheli a tulajdonost ez a kötelezettség akkor, ha tevékenysége során csak kommunális hulladék keletkezik és annak mennyisége nem haladja meg a napi 4 litert és a szolgáltatást a családi házra vonatkozó rendelkezések szerint igénybe veszi.

(4)Az az ingatlantulajdonos, akinek ingatlana gazdálkodó szervezet

vagy egyéni vállalkozás székhelyéül, telephelyéül, fióktelepéül

szolgál, tevékenysége megkezdése előtt köteles a szolgáltatónak

írásban bejelenteni a keletkező hulladék összetételét és mennyiségét

a szolgáltatás igénybe vételének módja megállapítása érdekében.

- 7 -

(5) A közszolgáltatás igénybevételére kötelezett ingatlantulajdonos a

közszolgáltatásból nem vonhatja ki magát arra való hivatkozással,

hogy a szolgáltatást hulladéktermelés hiányában nem, illetve csak

részben veszi igénybe.

8.§

(1)Az ingatlantulajdonos a gyűjtőedényeket az ingatlana területén

belül köteles elhelyezni, gyűjtőedényt közterületen tartósan elhelyezni kizárólag az önkormányzat külön rendeletében meghatározott közterület-használati engedély alapján lehet.

(2)Az ingatlantulajdonos köteles a gyűjtőedényeket a hulladék

elszállítása céljából a szállítási napon a közterületen a begyűjtést végző gépjárművel megközelíthető és ürítésre alkalmas helyen elhelyezni. A gyűjtőedényt legkorábban a szállítási napon reggel 5.00 órától lehet kihelyezni a közterületre, kivéve a tartósan engedélyezett elhelyezést.

(3)A hulladék elszállítása céljából kihelyezett gyűjtőedény fedelének –

a közterület szennyezésének elkerülése érdekében – lecsukott állapotban kell lennie. A hulladékot a gyűjtőedénybe úgy kell elhelyezni, hogy az edény mozgatásakor és ürítéskor ne szóródjon, valamint a gépi ürítést ne akadályozza.

(4)A kihelyezett gyűjtőedény nem akadályozhatja a jármű és

gyalogosforgalmat és elhelyezése egyébként sem járhat baleset vagy károkozás veszélyének előidézésével.

9.§

1. Az ingatlantulajdonos köteles gondoskodni a gyűjtőedény tisztántartásáról, fertőtlenítéséről, rendeltetésszerű használatáról és környezetének tisztántartásáról.

- 8 -

1. Ha a gyűjtőedényben olyan nedves hulladékot helyeztek el, amely az edényben összetömörödött, vagy befagyott, illetve az edényben lévő hulladékot úgy összepréselték, hogy emiatt az edényt nem lehet kiüríteni, az ingatlantulajdonos a Szolgáltató felhívására köteles az edényt üríthetővé illetve használhatóvá tenni.
2. Tilos a gyűjtőedénybe folyékony, mérgező, tűz-és robbanásveszélyes anyagot, állati tetemet, vagy egyéb olyan anyagot elhelyezni, amely veszélyeztetheti a begyűjtést, ürítést végző személyek vagy más személyek életét, testi épségét, egészségét.

10. §

Az ingatlantulajdonos az ingatlanán alkalmilag keletkezett, lomtalanításból vagy épület felújításából származó települési szilárd hulladékot – legfeljebb 1 m3 –t – havi egyszeri alkalommal a rendeletben meghatározott hulladék lerakóhelyre maga is elszállíthatja, és ott díjmentesen elhelyezheti.

**A Szolgáltató jogai és kötelezettségei**

**11. §**

1. A Szolgáltató köteles a rendelet hatálya alá tartozó ingatlanon keletkezett

hulladékot az e rendeletben előírt szabályok szerint rendszeresen elszállítani az Apc község közigazgatási területén lévő 0130/2 hrsz-ú, Apc, Zagyvaszántó, Lőrinci, Petőfibánya, Rózsaszentmárton Önkormányzatok közös tulajdonában lévő hulladék lerakóhelyre. A hulladéklerakó kezelője a Becker Pannónia Kft. Hatvan, Esze T. u. 2.

(2)A települési szilárd hulladék elhelyezését, ártalmatlanítását kizárólag az

(1) bekezdésben megjelölt hulladék lerakóhelyen lehet elvégezni.

(3) A lerakóhely használatának rendjét az üzemeltető szabályozza.

(4) A használat rendjéről szóló szabályzatot a lerakóhely bejáratánál az

üzemeltetőnek ki kell függeszteni.

- 9 -

12. §

1. A Szolgáltató köteles a gyűjtőedény kiürítését kíméletesen, az elvárható gondossággal végezni.
2. A szabályszerűen kihelyezett gyűjtőedény ürítése során a közterületeken esetlegesen keletkezett szennyeződés takarításáról a Szolgáltató köteles gondoskodni.
3. A gyűjtőedényben okozott kárt a Szolgáltató térítésmentesen köteles kijavítani, ha a károsodás neki felróható okból következett be. A Szolgáltató köteles az ebből eredő karbantartási munka és javítás időtartamára helyettesítő gyűjtőedényt biztosítani. Ha a károkozás nem róható fel a Szolgáltatónak, a használhatatlanná vált gyűjtőedény javítása, pótlása illetve cseréje az ingatlantulajdonost terheli.

**Lomtalanítás**

**13. §**

1. A lomtalanítás megszervezéséről és lebonyolításáról a Szolgáltató évente legalább 1 alkalommal, a közszolgáltatás keretében – külön díj felszámítása nélkül gondoskodik.

(2) A Szolgáltató kizárólag a lomtalanítás alá tartozó háztartási hulladék

elszállítására köteles. Az ezen felül keletkezett egyéb szilárd hulladék lerakóhelyre történő szállításáról az ingatlantulajdonos köteles gondoskodni.

(3)A hulladékot az ingatlantulajdonos a Szolgáltató által hirdetmény útján

előzetesen megjelölt időpontban – legkorábban a szállítás napját megelőző napon 18.00 órától - az ingatlana elé helyezheti ki elszállítás céljából.

1. Az elszállítandó hulladékot úgy kell elhelyezni, hogy a jármű-és gyalogosforgalmat ne akadályozza, a begyűjtő szállítóeszköz által jól megközelíthető legyen, a zöldterületet és a környezetet ne károsítsa, továbbá ne járjon baleset vagy károkozás veszélyének előidézésével.

- 10 -

**Közszolgáltatási díj**

**14. §**

1. A közszolgáltatás igénybevételére köteles, illetve a közszolgáltatást igénybevevő ingatlantulajdonosnak, hulladékkezelési közszolgáltatási díjat kell fizetnie. Az egységnyi díjtételeket a rendelet melléklete tartalmazza.
2. A közszolgáltatási díjat a Képviselő-testület egyéves díjfizetési időszakra állapítja meg.
3. A szolgáltató minden év november 1-ig a következő évre vonatkozóan kezdeményezheti a közszolgáltatási díj felülvizsgálatát a közszolgáltatással kapcsolatos költségeinek – költségelemzéssel alátámasztott, a képviselő-testület által elismert és műszakilag indokolt fejlesztéseket is tartalmazó – változása mértékének függvényében.
4. A közszolgáltatási díjat úgy kell meghatározni, hogy az indokolt költségek és ráfordítások megtérülésének és a tartós működéshez szükséges nyereség fedezetének biztosítására alkalmas legyen és ösztönözzön a közszolgáltatás biztonságos és legkisebb költségű ellátására, a közszolgáltató kapacitásának hatékony kihasználására, valamint hulladékkeletkezés csökkentésére és a hatékony hulladékgazdálkodásra. (242/2000.(XII.23.)Korm.rendelet 6. §.(1)bek.)

15. §

(1) A közszolgáltatási díjat a Szolgáltató negyedévente utólag számlázza ki.

(2) A közszolgáltatás igénybevételének díját az ingatlantulajdonos által

használt gyűjtőedények számának, azok egyszeri ürítési díjának és az

ürítések számának szorzataként kell megállapítani.

(3) Az ingatlantulajdonos a közszolgáltatási díjat a Szolgáltató részére

közvetlenül vagy az általa megbízott díjbeszedő útján – a teljesített

szolgáltatás alapján, számla ellenében – köteles megfizetni.

- 11 -

(4) Nem tagadhatja meg a közszolgáltatási díj megfizetését az, aki a

települési hulladékkal kapcsolatos kötelezettségeit nem teljesíti, feltéve, hogy a közszolgáltató számára a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolja. (242/2000.(XII.23.) Korm. Rendelet 8. § (5) bek. a települési hulladékkezelési közszolgáltatási díj megállapításának részletes szabályairól).

(5) Az ingatlantulajdonos változása esetén a közszolgáltatás díját a

szolgáltatónak történt bejelentés hónapjának utolsó napjáig a korábbi, azt

követően pedig az új tulajdonos köteles megfizetni.

16. §

1. A hulladékkezelési közszolgáltatás igénybevételéért az ingatlantulajdonost terhelő díjhátralék adók módjára behajtható köztartozás.
2. A díjhátralék keletkezését követő 30 napon belül a közszolgáltató felhívja az ingatlantulajdonos figyelmét a díjfizetési kötelezettségének elmulasztására és felszólítja annak teljesítésére.
3. A felszólítás eredménytelensége esetén a díjhátralék keletkezését követő 90 napot követően a közszolgáltató – a felszólítás megtörténtének igazolása mellett – a díjhátralékot a települési önkormányzattól igényelheti. ( Hgt. 26.§ (1)-(3) bekezdés.

**A közszolgáltatás szüneteltetése**

1**7. §**

A közszolgáltatás teljesítése csak törvényben vagy Kormányrendeletben meghatározott esetben szüneteltethető, illetőleg korlátozható. ( Hgt. 27.§ (2) bek.)

-12-

18. §

1. A közszolgáltatás igénybevétele szüneteltethető azon az ingatlanon, amelyen legalább 30 napig senki nem tartózkodik és emiatt hulladék sem keletkezik.
2. A szüneteltetésre vonatkozó igényt az ingatlantulajdonos írásban köteles bejelenteni a Szolgáltatónak, legalább 30 nappal a szünetelés kívánt kezdő időpontja előtt.
3. Ha a szünetelés feltételeiben változás következett be, az ingatlantulajdonos ezt írásban haladéktalanul köteles bejelenteni a Szolgáltatónak.
4. Ha a szünetelés időtartama alatt a hulladékkezelési közszolgáltatás alá tartozó hulladékot helyeztek ki, a Szolgáltató az ingatlantulajdonos egyidejű értesítése mellett köteles a hulladékot elszállítani, az ingatlantulajdonos pedig köteles a rendeletben meghatározott közszolgáltatási díjat megfizetni

**A gazdálkodó szervezetre vonatkozó külön jogszabályok**

**19. §**

1. Gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési hulladékának kezeléséről a Hgt. 13. §-ában foglaltaknak megfelelően nem gondoskodik. ( Hgt. 21.§ (2) bek.).

(2)Az a gazdálkodó szervezet, amely a környezetvédelmi felügyelőség által

engedélyezett – települési hulladékkezelési berendezéssel, létesítménnyel rendelkezik a közszolgáltatás kötelező igénybevétele alól mentesül, ha a tevékenysége során képződött települési szilárd hulladék ártalmatlanításáról ebben a berendezésben, létesítményben gondoskodik. ( Hgt. 20.§ (4) bek.).

-13-

**A közszolgáltatás hatálya alá nem tartozó települési szilárd hulladékkal kapcsolatos rendelkezések**

**20. §**

1. A közszolgáltatás nem terjed ki a gazdálkodó szervezetnek az ingatlanon folytatott ipari, kereskedelmi, szolgáltató és egyéb gazdasági tevékenységével összefüggésben keletkezett települési szilárd hulladékára, ha nem kötelezett a szolgáltatás igénybevételére.
2. Nem terjed ki továbbá a közintézmény működése során keletkezett hulladékra. E hulladékfajták esetében az ingatlantulajdonosnak a Hgt. 13. §-a (1) bekezdésében megjelölt, a hulladék termelőjére és birtokosára vonatkozó szabály szerint kell eljárnia.
3. A hulladék termelője, birtokosa a tevékenységének gyakorlása során keletkezett, vagy más módon birtokába került hulladékot köteles gyűjteni, továbbá az ártalmatlanításáról vagy hasznosításáról gondoskodni. (Hgt.13. § (1) bek.)
4. Az ingatlantulajdonos jogosult az (1) bekezdés szerinti hulladékának begyűjtése, elszállítása, ártalmatlanítása vagy hasznosítása céljából a Szolgáltató közszolgáltatását igénybe venni, de a Szolgáltatón kívül, környezetvédelmi hatósági engedéllyel rendelkező gazdálkodó szervezetet is igénybe vehet.

21. §

Ha a hulladék termelője, birtokosa a hulladékot saját maga szállítja a kijelölt – Apci – hulladéklerakó helyre, a hulladék átadásával egyidejűleg, számla ellenében köteles a rendeletben meghatározott elhelyezési díjat fizetni az üzemeltető részére.

**III. Fejezet**

**Hulladékgazdálkodási bírság**

**22. §**

(1) A jegyző hulladékgazdálkodási bírságot szab ki, amennyiben

-14-

a) az ingatlantulajdonos a települési hulladék gyűjtésére és átadására

vonatkozó kötelezettségét megszegi, vagy

b) a települési hulladék kezelésére szervezett hulladékkezelési

közszolgáltatás igénybevételét mellőzve jogellenes hulladék-

elhelyezés történik, vagy

c) a települési hulladékot közterületen, illetve más ingatlanán hagyták

el, vagy

d) az ingatlan tulajdonosa a települési hulladéknak az önkormányzati

rendeletben meghatározott szelektív gyűjtésére vonatkozó

kötelezettségét megszegi, vagy

e) az ingatlan tulajdonosa az önkormányzati rendeletben

meghatározott közterület tisztántartási kötelezettségének nem tesz

eleget, vagy

f) a kötelezett az önkormányzati rendeletben foglalt, egyéb

hulladékgazdálkodással összefüggő kötelezettségeit megszegi, vagy

1. a kötelezett a jegyző által hozott hatósági határozat előírásait megsérti, illetve az azokban foglalt kötelezettségének nem vagy nem megfelelően tesz eleget. (271/2001. (XII.21.)Korm.rendelet 2.§ (2) bek.)

(2) A hulladékgazdálkodási bírság nem mentesít a büntetőjogi, a szabálysértési, továbbá a kártérítési felelősség, valamint a tevékenység korlátozására, felfüggesztésére, tiltására, illetőleg a megfelelő védekezés kialakítására, a természetes vagy korábbi környezet helyreállítására vonatkozó kötelezettség teljesítése alól. (Hgt. 49.§ (5)bek.)

**Szabálysértés**

**23. §**

Szabálysértést követ el és harmincezer forintig terjedő pénzbírsággal sújtható, aki e rendelet:

a) 7.§-ának (2) bekezdésében az ingatlantulajdonos

kötelességére

b) 8.§-ának (3)-(4) bekezdésében és a 9.§ (3) bekezdésében a hulladékgyűjtő edényre

c) 13. §-ának (4) bekezdésében az elszállítandó

hulladéknak a közterületen való elhelyezésére

-15-

d) 20.§-ának (3) bekezdésében a hulladék kezelőjének és

birtokosának feladataira vonatkozólag megállapított rendelkezéseket

megszegi.

**IV. fejezet**

**Záró rendelkezések**

**Hatálybalépés**

**22. §**

1. E rendelet 2004. május hó 01.napján lép hatályba.
2. E rendelet hatálybalépésével egyidejűleg hatályát veszti a szervezett köztisztasági közszolgáltatás igénybevételéről szóló 14/1996.(XII.16.) rendelet és a módosításáról szóló 3/2002.(I.21.) rendelet.

**Rózsaszentmárton, 2004. április 15.**

**Sipos Jánosné Komendáné Nagy Márta**

**Polgármester jegyző**

**E rendelet kihirdetve:**

**2011. november 28.**

**Laskai István**

**jegyző**

***Melléklet***

**Rózsaszentmárton Község Önkormányzata Képviselő-testületének**

**5/2012. (I.30.) önkormányzati RENDELETE**

**A települési szilárd hulladékkezelési közszolgáltatásról szóló 14/2004. (IV.26.) önkormányzati rendelet módosításának tárgyában**

Rózsaszentmárton Község Képviselő-testülete a hulladékgazdálkodásról szóló 2000. évi XLIII. törvény 23. §.-ában és a 24. § (1) bekezdésében kapott felhatalmazás, valamint az 57. § (1)-(2) bekezdéseiben meghatározottak alapján – a települési hulladékkezelési közszolgáltatási díj megállapításának részletes szakmai szabályairól szóló 64/2008.(III.28.) Kormányrendeletben foglaltakra figyelemmel – az alábbi rendeletet alkotja:

1. §

Rózsaszentmárton Község Önkormányzatának *a települési szilárd hulladékkezelési közszolgáltatásról* szóló *14/2004. (IV.26.) rendeletének* (a továbbiakban: R.) melléklete az alábbiak szerint módosul:

A közszolgáltatás nettó díja:

- Hulladékgyűjtés, szállítás és elhelyezés (kezelés) díja 60 literes gyűjtőedény esetén:

164 Ft/ürítés + ÁFA azaz egyszázhatvannégy Ft/ürítés

- Hulladékgyűjtés, szállítás és elhelyezés (kezelés) díja 110 literes gyűjtőedény esetén:

290 Ft/ürítés + ÁFA azaz kettőszázkilencven Ft/ürítés

- Hulladékgyűjtés, szállítás és elhelyezés (kezelés) díja 120 literes gyűjtőedény esetén:

290 Ft/ürítés + ÁFA azaz kettőszázkilencven Ft/ürítés

- Hulladékgyűjtés, szállítás és elhelyezés (kezelés) díja 240 literes gyűjtőedény esetén:

448 Ft/ürítés + ÁFA azaz négyszáznegyvennyolc Ft/ürítés

- Hulladékgyűjtés, szállítás és elhelyezés (kezelés) díja 1100 literes gyűjtőedény esetén:

3.085 Ft/ürítés + ÁFA azaz háromezer-nyolcvanöt Ft/ürítés

- Hulladékgyűjtés, szállítás és elhelyezés (kezelés) díja 3 m3-es konténer esetén:

2.750 Ft/ürítés + ÁFA azaz kettőezer-hétszázötven Ft/ürítés

- Hulladékgyűjtés, szállítás és elhelyezés (kezelés) díja 5 m3-es konténer esetén:

7.750 Ft/ürítés + ÁFA azaz hétezer-hétszázötven Ft/ürítés

- Építési, bontási hulladék szállítás és elhelyezés (kezelés) díja 5 m3-es konténer esetén:

24.000.- Ft/alkalom + ÁFA azaz huszonnégyezer Ft/ürítés

2. §

Rózsaszentmárton Község Önkormányzatának *a települési szilárd hulladékkezelési közszolgáltatásról* szóló *14/2004. (IV.26.) rendelet* (a továbbiakban: R.) mellékletének részért képező „Szolgáltatási Szerződés”, „1. számú kiegészítésének” helyébe az alábbi szövegezés kerül:

|  |  |  |  |  |  |
| --- | --- | --- | --- | --- | --- |
| Kiállítási hely | Cím | Edényzet mérete | Ürítési gyakoriság hetente | db | Havidíj |
| Tájház | Apci u. 11. |  |  | 0 |  |
| Őszirózsa Gondozási Központ | Apci u. 2. | 1100 liter | 1 | 1 | 12.340 Ft.+ÁFA |
| Óvoda | Deák F. u. 12. | 1100 liter | 1 | 1 | 12.340 Ft+ÁFA |
| Tűzoltó szertár | Deák F. u. 14. |  |  | 0 |  |
| Bányász emlékház | Hunyadi J. u. 1/A. |  |  | 0 |  |
| Polgármesteri Hivatal | Kossuth Lajos út 1. | 120 liter | 1 | 1 | 1.160 Ft+ÁFA |
| Kultúrház | Kossuth Lajos út 1/A. | 120 liter | 1 | 1 | 1.160 Ft+ÁFA |
| Csecsemő Gondozó | Kossuth Lajos út 5. | 120 liter | 1 | 1 | 1.160 Ft+ÁFA |
| Sport Öltöző | Kölcsey Ferenc út 62/B. | 120 liter | 1 | 1 | 1.160 Ft+ÁFA |
| Általános Iskola | Iskola u. 27. | 1100 | 1 | 3 | 37.020 Ft+ÁFA |
|  |  |  |  |  |  |
| Összesen |  |  |  |  | 66.340 Ft+ÁFA |
|  |  |  |  |  |  |
|  |  |  |  |  | Alkalmankénti ár |
| Pincesor |  | 5 m3 | Szükség szerint | 1 | 7.750 Ft+ÁFA |

3. §

Jelen rendelet hatálybalépésével egyidejűleg, Rózsaszentmárton Község Önkormányzatának 13/2010.(XII.13.) Önk. Rendeletének 1. §-a, 2. §-a és 4.§-a, valamint Rózsaszentmárton Község Önkormányzatának 11/2011.(XI.28.) Önk. Rendeletének 1. §-a, 2. §-a és 4.§-a hatályát vesztik.

4.§

Jelen rendelet 2012. január 01-jén, visszamenő hatállyal lép hatályba.

***Sipos Jánosné Laskai István***

***polgármester jegyző***

Kihirdetési záradék:

2012. január 31. Laskai István

*(kihirdetés dátuma) jegyző*